  Майя Бывальцева Удмурт кылын диктантэз гожтон понна нимысьтыз радъям интыосы Дэбес ёросын 86 адями вуиз. Ужъёсты эскеронлы йылпумъянъёсъя, Сюрногуртысь Надежда Максимова 100 балл басьтӥз. Со сярысь ивортэмын Дэбес ёрослэн нимлыко . «Бадӟым удмурт диктант» ужрадэ тужгес мыло-кыдо пыриськизы 36–60 аресъем муртъёс. Тужгес пиналэз — Зар-Медло гуртысь 8 аресъем Ксения Королёва диктантэз понна 84 балл басьтӥз. Озьы ик тужгес ӵем пумиськылӥсь янгышъёс шараямын. Тросэз точкаосын букваосты (ӥ, ӝ, ӟ, ӵ) шонертэм гожтӥллям. Озьы ик нимъёсты, деепричастной оборотъёсты, прямой речез, сложноподчинённой предложениосты гожтон ласянь шугъяськонъёс кылдӥллям. Бадӟым удмурт диктантэз» гожтонэ трос пол пыриськылэм муртъёслэн верамзыя, таиз текст уката секыт вал. Озьы ке но, ужрадэ лыктэмъёс умой мылкыд басьтӥзы, удмурт кылын шонер гожъяськон быгатонлыкъёссэс азьланяз но эскерыны малпало Дэбес ёрос администрацилэн пресс-службаез Пусъёмы, удмурт кылын диктантэз Глаз ёросын гожтэмъёс пӧлын тужгес трос балл (97) люказ Куреггуртын улӥсь. Тодэ вайытом, 31-тӥ южтолэзе «Бадӟым удмурт диктантэз» нимысьтыз радъям интыосын 2 сюрслэсь трос адями гожтӥз. Удмуртиын 97 площадка ужаз, эшшо 24-ез — удмуртъёс тросэн улон улосвылъёсын: Татарстанын, Башкортостанын, Пермь шаерын, Марий Элын. Со дыре ик диктантэз «Мынам Удмуртие» радиолэн меӵак эфираз лыдӟизы. Диктантлэсь текстсэ, ужъемышъёсты (результатъёсты) но ӵемгес пумиськылӥсь янгышъёсын ивортонэз ужрадлэн «ВКонтакте» вотэсысь бамаз, озьы ик радъясьёслэн но юрттӥсьёслэн нимлыко сайтъёсазы 30-тӥ оштолэзёзь шараялозы. Рос-прос йылпумъянъёс лэсьтозы 1-тӥ инвожоозь. Тегъёс: Дэбес Удмуртия удмурткыл Бадӟымудмуртдиктант  